

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

APSTIPRINĀTS

ar Ogres novada pašvaldības domes

30.01.2025. sēdes lēmumu

(protokols Nr.1; 33)

IEKŠĒJIE NOTEIKUMI

Ogrē

2025. gada 30. janvārī Nr.2/2025

|  |  |  |
| --- | --- | --- |
|  |  |  |

**Mājokļa ārējās vides pielāgošanas personai ar kustību traucējumiem**

**vērtēšanas komisijas nolikums**

*Izdoti saskaņā ar*

*Valsts pārvaldes iekārtas likuma*

*72. panta pirmās daļas 2. punktu*

1. Vispārīgie jautājumi
2. Iekšējie noteikumi nosaka Mājokļa ārējās vides pielāgošanas personai ar kustību traucējumiem vērtēšanas komisijas (turpmāk - Komisija) sastāvu, kompetenci un darba organizāciju.
3. Komisija ir pastāvīga institūcija, kas saskaņā ar normatīvajiem aktiem un šiem noteikumiem veic darbības atbalsta mājokļa ārējās vides pielāgošanai personai ar kustību traucējumiem piešķiršanas izvērtēšanai.
4. Komisija ir Ogres novada pašvaldības (turpmāk – Pašvaldības) domes (turpmāk – dome) izveidota institūcija, tā savā darbībā ir pakļauta pašvaldības domei un tās darbu pārrauga Sociālo un veselības jautājumu komiteja.
5. Komisija darbojas saskaņā ar šiem noteikumiem, Pašvaldības saistošajiem noteikumiem Nr.2/2025 “Par atbalstu mājokļa ārējās vides pielāgošanai personai ar kustību traucējumiem” (turpmāk – Saistošie noteikumi), citiem tiesību aktiem, kā arī pašvaldības domes pieņemtajiem lēmumiem, pašvaldības domes priekšsēdētāja, viņa vietnieka, pašvaldības izpilddirektora un viņa vietnieka rīkojumiem.
6. Komisijas sastāvs, tiesības un pienākumi
7. Komisiju izveido četru cilvēku sastāvā: Komisijas priekšsēdētājs un trīs Komisijas locekļi. Komisija no sava vidus ievēlē Komisijas sekretāru.
8. Pašvaldības dome ievēlē Komisijas priekšsēdētāju.
9. Komisijas locekļus ar savu rīkojumu ieceļ Pašvaldības izpilddirektors.
10. Atzinumu vai viedokļu sniegšanai par Komisijas kompetencē esošajiem jautājumiem Komisija uz sēdi var uzaicināt arī ekspertus un speciālistus, kuri nav Komisijas locekļi. Uzaicinātajiem ekspertiem un speciālistiem Komisijas sēdē nav balsstiesību.
11. Komisijai ir šādas tiesības:
	1. izvērtēt personas atbilstību atbalsta mājokļa ārējās vides pielāgošanai personai ar kustību traucējumiem piešķiršanai;
	2. izvērtēt vai vairāki iesniedzēji iesnieguši pieteikumu no vienas daudzdzīvokļu dzīvojamās mājas sekcijas (kāpņutelpas), kuras ir tiesīgas pretendēt uz finansējuma saņemšanu;
	3. pieprasīt personai papildu informāciju vai dokumentus;
	4. pēc nepieciešamības pieprasīt pašvaldības būvvaldei sniegt atzinumu par mājokļa pielāgošanas iespējamību;
	5. pieņemt vienu no šādiem lēmumiem:
		1. par personas iekļaušanu atbalsta saņēmēju reģistrā;
		2. par atteikumu iekļaut personu atbalsta saņēmēju reģistrā, ja persona neatbilst noteikumos noteiktajām prasībām atbalsta saņemšanai vai mājokļa pielāgošana nav iespējama;
		3. par atbalsta piešķiršanu;
	6. savas kompetences ietvaros pieprasīt un saņemt no valsts, pašvaldības institūcijām, juridiskajām un fiziskajām personām informāciju par mājokļa ārējās vides pielāgošanu;
	7. atsevišķos gadījumos atlikt iesnieguma izskatīšanu līdz papildu apstākļu noskaidrošanai, par to paziņojot iesniedzējam normatīvajos aktos noteiktajos termiņos un kārtībā;
	8. uzaicināt speciālistus, iesnieguma iesniedzējus piedalīties Komisijas sēdēs, ja izskatāmais jautājums ir specifisks, sarežģīts;
	9. citas tiesības, kas paredzētas Saistošajos noteikumos.
12. Komisijai ir šādi pienākumi:
	1. savlaicīgi, vispusīgi un objektīvi izskatīt tās kompetencē esošos jautājumus;
	2. nepieciešamības gadījumā izskaidrot iesniedzējam normatīvo aktu prasības, kas saistītas ar viņa iesniegumu;
	3. katru gadu līdz 1. novembrim iesniegt pašvaldības Centrālās administrācijas Budžeta nodaļai pārskatu par attiecīgajā kalendārajā gadā piešķirto atbalstu apmēru un faktiski veiktajiem pasākumiem mājokļa ārējās vides pielāgošanai personām ar kustību traucējumiem.
13. Komisijas darba organizācija
14. Komisijas darbs notiek Komisijas sēdēs.
15. Komisijas sēdes sasauc Komisijas priekšsēdētājs, nosakot sēdes datumu un laiku pēc nepieciešamības, bet ne vēlāk kā viena mēneša laikā no Saistošajos noteikumos noteiktā kārtībā saņemta iesnieguma pašvaldībā.
16. Komisijas lietvedību kārto un citus organizatoriskus jautājumus risina Komisijas sekretārs.
17. Komisija ir lemttiesīga, ja sēdē piedalās vairāk nekā puse no Komisijas locekļiem.
18. Balsošana ir atklāta un vārdiska. Lēmumi tiek pieņemti ar vienkāršu balsu vairākumu. Ja balsis sadalās vienādās daļās, izšķirošā ir Komisijas priekšsēdētāja balss.
19. Komisijas sēdes tiek protokolētas. Komisijas sēdes protokolē Komisijas sekretārs. Sēžu protokolus paraksta Komisijas priekšsēdētājs un Komisijas sekretārs. Protokolu noformē Komisijas sekretārs pēc Komisijas sēdes piecu darba dienu laikā. Protokola kopijas nosūta katram Komisijas loceklim.
20. Komisijas sēdes protokolā norāda: sēdes norises vietu, datumu, laiku, numuru, sēdē piedalījušos Komisijas locekļus, sēdes vadītāju un protokolētāju, sēdes darba kārtību, Komisijas pieņemtos lēmumus par katru sēdes darba kārtības jautājumu, Komisijas locekļu balsojumus.
21. Komisijas sēžu protokola kopijas un izrakstus apliecina Komisijas priekšsēdētājs normatīvajos aktos noteiktajā kārtībā.
22. Komisijas sekretārs nodrošina Komisijas sēžu protokola izrakstu nosūtīšanu Komisijas lēmumā minētajām personām.
23. Komisijas locekļiem ir pienākums aktīvi piedalīties Komisijas darbā, izpildīt pienākumus atbilstoši šiem noteikumiem, Saistošajiem noteikumiem un Komisijas priekšsēdētaja norādījumiem.
24. Komisijas darbs notiek darba laikā un netiek finansēts.
25. Komisijas lietvedībā esošie dokumenti tiek glabāti atbilstoši noteiktajai lietu nomenklatūrai.
26. Komisijas pieņemtos lēmumus vai faktisko rīcību var apstrīdēt Administratīvā procesa likumā noteiktajā kārtībā. Augstāka institūcija apstrīdēšanas gadījumā ir Ogres novada pašvaldības dome.
27. Noslēguma jautājums
28. Atzīt par spēku zaudējušiem Ogres novada pašvaldības 2021. gada 14. oktobra iekšējos noteikumus Nr. 68/2021 “Mājokļa ārējās vides pielāgošanas personām ar kustību traucējumiem vērtēšanas komisijas nolikums” (apstiprināti ar Ogres novada pašvaldības domes 14.10.2021. sēdes lēmumu (protokols Nr. 11; 25).

Domes priekšsēdētājs E. Helmanis